als_Latn dik_Latn sag_Latn
Cilësia e naftës, si analizohen mostrat që merren në terren (Burimi: Ora News, www.oranews.tv)
Cilësia e naftës, si analizohen mostrat që merren në terren
Në kulmin e debatit për mosreflektimin e uljes së çmimit të karburantetve një pikëpyetje akoma më e madhe ngrihet për cilësinë e tyre.
Shumë qytetarë ankohen për cilësinë e karburanteve që përdorin si dhe të dëmeve që shkaktohen në automjet.
Për të parë nga afër një proçes të analizimit të mostrave, kamera e Ora News ishte pranë laboratorit të Inspektoriatit Qëndror Teknik. Sipas specialistëve në këtë laborator nga analizat në përgjithësi dy janë problemet më të mëdha : pika e flakërimit dhe squfuri.
Por si kryhet një proçes i analizimit të mostrave të karburanteve? Fillmisht inspektorët dalin në terren ku mbledhin mostrat që merren në pikat e zhdoganimit,në rafineri dhe në pika karburantesh. Më pas ato dorëzohen në laboratorin e Inspektoriatit Qëndror Teknik ku kodifikohen dhe më pas kalojnë për matjen e standarteve.
Fatojn Cenomeri: “Është mostrimi me pagesë që për sh.p.k-të është një herë në vit dhe për sh.a-të është një herë në 4 muaj. Por përveç këtyre kemi edhe sondazhe, të cilat janë jo më pak se 6 herë në vit dhe jo më shumë se një herë në muaj. Këtu bëhet një përjashtim, në rast se kryeinspektorja do një kontroll rutinë, organizon grupet e punës dhe dalin të marrin mostrimet në pikat e karburanteve, në shoqëritë aksionere që furnizojnë këto pika, në dogana, pra në të gjithë territoret e Shqipërisë, nga veriu deri në jug”.
Disa prej elementëve të cilët vlerësohen në këtë laborator janë viskoziteti dhe pika e flakërimit.Inxhinierja kimike Albana Bufi shpjegon se pika e flakërimit është aftësia e ndezjes së karburantit në motor ndërsa viskoziteti përcakton nivelin e derdhjes së karburantit.
Albana Bufi: “Viskoziteti tregon shpejtësinë e rrjedhjes së lëngut. Një ndër treguesit kryesorë të aparatit të gazoilit është pika e flakërimit që tregon cilësinë e gazoilit dhe ndezjen e avujve të lehtë të gazoilit. Tregues tjetër i cilësisë së gazoilit është indeksi dhe numri i cetanit për fuqinë motorrike të tij”.
Ndërkohë që analiza e përmbajtjes së sqyfurit realizohen në një tjetër ambjent të laboratorit.Squfuri është një elemnt I cili matet për të vlerësuar efektet dhe ndikimin në mjedis.
Miena Kuçuku: “Këto janë në përputhje me standartete, ne i kemi me kode në çdo analizë. Në mëngjes bëhet kontrolli i aparatit, është apo jo brenda parametrave për përcaktimin e squfurit”.
Gjajtë 2014 janë realizuar 6 mijë e 275 testime ndërkohë që në këtë laborator kryhen 58 analiza sipas metodave.
02.02.2015
Burimi: Ora News
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn